b'\n_START_ARTICLE_\nGlobasnica\n_START_SECTION_\nLega\n_START_PARAGRAPH_\nGlobasnica le\xc5\xbei med ju\xc5\xbenim delom Podjunske doline in Karavankami, pribli\xc5\xbeno 7 km zra\xc4\x8dne \xc4\x8drte od meje s Slovenijo._NEWLINE_Sestavljajo jo \xc5\xa1tiri katastrske ob\xc4\x8dine: Globasnica (Globasnitz), Ve\xc4\x8dna vas (Wackendorf), Podjuna (Jaunstein) in \xc5\xa0teben (St. Stefan).\n_START_SECTION_\nZgodovina\n_START_PARAGRAPH_\nKelti so verjetno naseljevali obmo\xc4\x8dje hriba Sveta Hema (tudi Junska gora) (nem.: Hemmaberg) v ob\xc4\x8dini Globasnica. To naj bi bil kraj \xc4\x8da\xc5\xa1\xc4\x8denja posve\xc4\x8den bogu Jovenat. Na hribu so ostanki velike poznoanti\xc4\x8dne naselbine z ve\xc4\x8d zgodnjekr\xc5\xa1\xc4\x8danskimi cerkvami. Vrh hriba je bil poseljen \xc5\xbee v prazgodovinskih obdobjih._NEWLINE_V \xc4\x8dasu rimskega Norika 15 let pred na\xc5\xa1im \xc5\xa1tetjem je nastalo, v \xc4\x8dasu vladavine rimskega cesarja Klavdija, naselje v dolini. Arheolo\xc5\xa1ke najdbe ka\xc5\xbeejo na voja\xc5\xa1ko tabori\xc5\xa1\xc4\x8de in pomen oskrbne postaje na rimski cesti iz Virunuma (blizu Maria Saal) proti Celeii (Celje) nad prelazom Lu\xc5\xbea (Luschasattel). Center naselja na obmo\xc4\x8dju dana\xc5\xa1njega kraja Globasnica je bil imenovan Iuenna, ki izhaja iz imena "Jauntal". Iuenna je pripadala urbanemu obmo\xc4\x8dju Virunum. Na zahodu in vzhodu sodobnega naselja so anti\xc4\x8dni grobovi. Najdbe so razstavljene v muzeju v sredi\xc5\xa1\xc4\x8du kraja. To so vzhodno rimsko steklo, gr\xc5\xa1ki porcelan, rimski vino, dragoceni tekstil in nakit ali rimski mozaiki. Rimljani in Kelti so \xc4\x8dastili iste bogove._NEWLINE_Funkcija naselja kot voja\xc5\xa1kega opori\xc5\xa1\xc4\x8da in oskrbne postaje, kot tudi trgovske poti do vzhodnega rimskega cesarstva je ostala nedotaknjena tudi pod vizigotskim kraljem Teodorikom. Tekom \xc4\x8detrtega stoletja je bilo obmo\xc4\x8dje pod vplivom Arijanstva(kr\xc5\xa1\xc4\x8danski verski nauk \xc5\xa1kofa Arija iz Aleksandrije). Na Junski gori sta bili skoraj isto\xc4\x8dasno zgrajeni dve zgodnje kr\xc5\xa1\xc4\x8danski cerkvi, ki so ju izkopali arheologi in na\xc5\xa1li nekatere bogato okra\xc5\xa1ene z mozaiki v rimskem slogu._NEWLINE_Po invaziji Slovanov v pozni antiki v letu 500 je trgovska pot izginila. Del prebivalstva se je verjetno umaknil nazaj na Junsko goro. Za ostanki slovanskega prebivalstva so se pojavili pozneje Slovenci, \xc4\x8deprav so gotovo obstajale tudi dolo\xc4\x8dene oblike kulturne kontinuitete. Ob popisu leta 1910 se je 1264 ljudi izreklo za slovenski jezik in 21 ljudi za nem\xc5\xa1ki kot pogovorni jezik. Na za\xc4\x8detku prve avstrijske republike je bila Globasnica sede\xc5\xbe slovenske \xc5\xbeupnije._NEWLINE_Ime Globasnica je bilo prvi\xc4\x8d dokumentirano v letih 1143-1163, ko se omenja kot Globasinvilla. Cerkev je bila prvi\xc4\x8d omenjena leta 1265, kot \xc5\xbeupnijska pa leta 1296._NEWLINE_Va\xc5\xa1ka skupnost Globasnica je bila ustanovljena leta 1850 in je bila 1865-1876 priklju\xc4\x8den ob\xc4\x8dini Dobrla vas (Eberndorf). Po strukturnih reformah v letu 1973, je bilo obmo\xc4\x8dje ob\xc4\x8dine Globasnica razdeljeno med dele sosednjih ob\xc4\x8din Dobrla vas (Eberndorf), \xc5\xbditara vas (Sittersdorf) in Bistrica pri Pliberku (Feistritz ob Bleiburg).'